Bangalore Beat Corona: ಕೊರೊನಾ ವಿರುದ್ಧ ಕೊನೆಗೂ ಗೆದ್ದ ಬೆಂಗಳೂರು: ಪಾಸಿಟಿವಿಟಿ ದರದಲ್ಲಿ ದಾಖಲೆಯ ಇಳಿಕೆ ಬೆಂಗಳೂರು: ಸುದೀರ್ಘವಾದ ಹೋರಾಟದ ಕೊನೆಯಲ್ಲಿ ಬಿಬಿಎಂಪಿ ತನ್ನ ಗುರಿ ತಲುಪಿದೆ. ಕೊರೊನಾ ಎರಡನೇ ಅಲೆಯಲ್ಲಿ ಪ್ರತಿ ನಿತ್ಯ 50 ಸಾವಿರ ಪ್ರಕರಣಗಳು ಪತ್ತೆಯಾಗುತ್ತಿದ್ದ ಬೆಂಗಳೂರು ಈಗ ಕೊರೋನಾವನ್ನು ಮಟ್ಟಹಾಕಿದೆ. ಅಲ್ಲದೆ ನಗರದಲ್ಲಿ ಸಾರ್ವಕಾಲಿಕ ಕಡಿಮೆ ಪಾಸಿಟಿವಿಟಿ ದರ ದಾಖಲಾಗಿದೆ. ಎರಡನೇ ಅಲೆಯಲ್ಲಿ ರಾಜ್ಯದ ಅಪಾಯಕಾರಿ ಜಿಲ್ಲೆ ಎನಿಸಿಕೊಂಡಿದ್ದ ಬೆಂಗಳೂರಲ್ಲಿ ಈಗ ಕೊರೋನಾ ಫುಲ್ ಕಂಟ್ರೋಲ್ಗೆ ಬಂದಿದೆ. ಪ್ರತಿ ನಿತ್ಯ 50 ಸಾವಿರ ಪ್ರಕರಣಗಳು ಬೆಂಗಳೂರು ನಗರದಲ್ಲಿ ಪತ್ತೆಯಾಗ್ತಿತ್ತು. ಆದರೆ ಈಗ 1,500 ಪ್ರಕರಣಗಳಷ್ಟೇ ದಾಖಲಾಗುತ್ತಿವೆ. ಎರಡನೇ ಅಲೆ ಕೊರೋನಾ ಕಂಟ್ರೋಲ್ ಗೆ ಎರಡೆರಡು ಬಾರಿ ಹೇರಿದ ಲಾಕ್ ಡೌನ್ ನಿಂದಾಗಿ ನಗರದಲ್ಲಿ ಸೋಂಕಿನ ಪ್ರಮಾಣ ಗಣನೀಯವಾಗಿ ಇಳಿಕೆಯಾಗಿದೆ. ಮೊದಲ ಅಲೆಯಲ್ಲೂ ದಾಖಲಾಗದ ರೀತಿಯಲ್ಲಿ ಪಾಸಿಟಿವಿಟಿ ದರ ಇಳಿಕೆ ಕಂಡಿದೆ.ಕೋವಿಡ್ ಕುರಿತ ಎಲ್ಲಾ ಲೇಟೆಸ್ಟ್ ಅಪ್ಡೇಟ್ಸ್ ಓದಿ ಲಾಕ್ ಡೌನ್ ಅವಧಿಯಲ್ಲಿ ಗಣನೀಯವಾಗಿ ಇಳಿಕೆಯಾಗಿರುವ ಕೊರೋನಾ ಕೇಸ್ ಇದೇ ಮೊದಲ ಬಾರಿಗೆ ನಗರದಲ್ಲಿ ಪಾಸಿಟಿವಿಟಿ ದರ 3 ಕ್ಕೆ ಇಳಿಕೆ ಕಂಡಿದೆ. ಈ ಮೂಲಕ ಅತಿ ಕಡಿಮೆ ಪಾಸಿಟಿವಿಟಿ ದರ ಪಟ್ಟಿಯಲ್ಲಿ ಬೆಂಗಳೂರು ಮೂರನೇ ಸ್ಥಾನಕ್ಕೇರಿದೆ. ಬೆಂಗಳೂರಿನಲ್ಲಿ ಸದ್ಯ 3.30 ಪಾಸಿಟಿವಿಟಿ ರೇಟ್ ಇದೆ. ಬೀದರ್ 0.6, 2.39 ಬಿಟ್ಟರೆ ರಾಜ್ಯದ ಅತಿ ಕಡಿಮೆ ಸೋಂಕಿನ ಪ್ರಮಾಣ ಬೆಂಗಳೂರಿನಲ್ಲಿ ಮಾತ್ರ. ಜೂನ್ 14ರ ನಂತರ ಅನ್ ಲಾಕ್ ಆಗಲಿದೆ, ಹೀಗಾಗಿ ಸದ್ಯದ ಸ್ಥಿತಿ ಮುಂದುವರೆಸುವ ಯೋಚನೆ ಪಾಲಿಕೆಗಿದೆ. ಆದರೆ ಬೆಂಗಳೂರು ನಗರದ ಸಾವಿನ ದರ ಶೇ. 5 ಇದೆ. ಇದರ ಜೊತೆಗೆ ನಗರದ ಎಲ್ಲಾ ವಲಯಗಳಲ್ಲೂ ಶೇ. 5ರ ಒಳಕ್ಕೆ ಪಾಸಿಟಿವಿಟಿ ದರ ಹಿಗ್ಗಿದೆ. ಹೌದು, ಬಿಬಿಎಂಪಿ 8 ವಲಯಗಳಲ್ಲೂ ಪಾಸಿಟಿವಿಟಿ ದರ 5 ಕ್ಕೆ ಇಳಿಕೆಯಾಗಿದೆ.ಬೆಂಗಳೂರಿನ 8 ವಲಯಗಳಲ್ಲೂ 5ಕ್ಕಿಂತ ಕಡಿಮೆ ಪಾಸಿಟಿವಿಟಿ ದರ.!! ದಕ್ಷಿಣ ವಲಯ : 2 ಪಶ್ಚಿಮ ವಲಯ : 2 ದಾಸರಹಳ್ಳಿ : 2ಯಲಹಂಕ : 3 ಆರ್ ಆರ್ ನಗರ : 4 ಮಹಾದೇವಪುರ : 4 ಪೂರ್ವ ವಲಯ : 4 ಬೊಮ್ಮನಹಳ್ಳಿ : 4ದಕ್ಷಿಣ, ಪಶ್ಚಿಮ ಹಾಗೂ ದಾಸರಹಳ್ಳಿ ವಲಯಗಳಲ್ಲಿ ತಲಾ 2 ಪಾಸಿಟಿವಿಟಿ ದರ ಇದ್ರೆ. ಯಲಹಂಕದಲ್ಲಿ ಮಾತ್ರ ಮೂರಿದೆ. ಇದರ ಹೊರತಾಗಿ ಆರ್ ಆರ್ ನಗರ, ಮಹಾದೇವಪುರ, ಬೊಮ್ಮನಹಳ್ಳಿ ಹಾಗೂ ಪೂರ್ವ ವಲಯದಲ್ಲಿ ಶೇ. 4 ಸೋಂಕಿನ ಪ್ರಮಾಣ ದರವಿದೆ. ಕಳೆದ ವಾರ ಇದೇ ಬೆಂಗಳೂರಿನಲ್ಲಿ ಪಾಸಿಟಿವಿಟಿ ದರ ಶೇ. 7 ಇತ್ತು. ಈಗ ಏಕಾಏಕಿ 3 ಕ್ಕೆ ಇಳಿಕೆಯಾದ ನಗರದ ಸೋಂಕಿನ ಪ್ರಮಾಣ, ಸಾರ್ವಕಾಲಿಕ ದಾಖಲೆಯಂತೆ ಇಳಿಮುಖ ಕಂಡಿದೆ. ಮೊದಲ ಅವಧಿಯಲ್ಲೂ ಈ ಮಟ್ಟಕ್ಕೆ ಬೆಂಗಳೂರು ಪಾಸಿಟಿವಿಟಿ ದರ ಇಳಿಮುಖ ಕಂಡಿರಲಿಲ್ಲ.ಇನ್ನು ಜೂನ್ 14ರ ಬಳಿಕ ಬೆಂಗಳೂರು ಅನ್ಲಾಕ್ ಹಿನ್ನೆಲೆ ಊರುಗಳಿಂದ ಜನ ಮತ್ತೆ ನಗರಕ್ಕೆ ಮರಳುತ್ತಿದ್ದಾರೆ. ಇದರಿಂದ ಮತ್ತೆ ಕೊರೊನಾ ಸ್ಫೋಟಗೊಳ್ಳುವ ಸಾಧ್ಯತೆಗಳಿವೆ. ಈ ಹಿನ್ನೆಲೆಯಲ್ಲಿ ಬೇರೆ ಜಿಲ್ಲೆಗಳಿಂದ ಬೆಂಗಳೂರಿಗೆ ಬರುವವರಿಗೆ ಕಡ್ಡಾಯ ಕೋವಿಡ್ ಟೆಸ್ಟ್ ಮಾಡಿಸಲು ಬಿಬಿಎಂಪಿ ಚಿಂತಿಸುತ್ತಿದೆ.ನ್ಯೂಸ್18 ಕನ್ನಡ ಕಳಕಳಿ: ಕೊರೋನಾ ಪಾಸಿಟಿವ್ ಕೇಸ್ಗಳ ಸಂಖ್ಯೆ ರಾಜ್ಯದಲ್ಲಿ ತಗ್ಗಿದೆಯಾದರೂ ಸೋಂಕಿನ ಅಪಾಯದಿಂದ ಸಂಪೂರ್ಣವಾಗಿ ಇನ್ನೂ ಯಾರೂ ಸುರಕ್ಷಿತರಲ್ಲ. ಹೀಗಾಗಿ ಪ್ರತಿಯೊಬ್ಬರು ಕೋವಿಡ್ ನಿಯಮಗಳಾದ ಮಾಸ್ಕ್ ಧರಿಸುವುದು, ಸಾಮಾಜಿಕ ಅಂತರ ಕಾಯ್ದುಕೊಳ್ಳುವುದನ್ನು ಮರೆಯಬಾರದು. ಆದಷ್ಟು ಶೀಘ್ರವೇ ಲಸಿಕೆ ಪಡೆದು ಸೋಂಕಿನ ವಿರುದ್ಧದ ಯುದ್ಧದಲ್ಲಿ ಪ್ರತಿಯೊಬ್ಬರು ಕೈ ಜೋಡಿಸಬೇಕು. ಲಾಕ್ಡೌನ್ ನಿಯಮಗಳನ್ನು ಕಟ್ಟುನಿಟ್ಟಿನಿಂದ ಪಾಲಿಸಿ ಸೋಂಕಿನಿಂದ ತಮ್ಮನ್ನು ತಾವು ಕಾಪಾಡಿಕೊಳ್ಳುವ ಪ್ರತಿಜ್ಞೆ ತೆಗೆದುಕೊಳ್ಳಬೇಕು. ನಾವು ಸುರಕ್ಷಿತವಾಗಿ ಇದ್ದು, ನಮ್ಮಿಂದ ಇತರರಿಗೆ ಸೋಂಕು ಹಬ್ಬದಂತೆ ಜವಾಬ್ದಾರಿಯುತವಾಗಿ ನಡೆದುಕೊಳ್ಳಬೇಕು.